Алић је члан АК Зеница. Прво значајније такмичење било је Светско првенство за јуниоре 1998., али без значајнијег резултата. Представљао је Босну и Херцеговину на олимпијским играма у Пекингу 2008. Учествовао је и на три Светска првенства на отвореном: 2005. у Хелсинкију 2007. у Осаки и 2009. у Берлину, два Светска првенства у дворани: 2006. у Москви, 2008. у Валенсији. Учествовао је и на два Европска првенства на отвореном: 2002. у Минхену 2006. у Гетеборгу, као и на Европском првенству у дворани 2009. у Торину.